འདི་ལོའི་ཕྱི་ཟླ་༣ཚེས་༢༥ཉིན་སུ་ཇ་བོད་ཁྱིམ་དབུ་བརྙེས་ནས་ལོ་ངོ་༢༩འཁོར་བའི་དུས་དྲན་མཛད་སྒོ་ཚོགས་ཡོད་པ་དང་།སྐབས་དེར་སྐུ་མགྲོན་གཙོ་བོར་ས་སྐྱ་ཕུན་ཚོགས་ཕོ་བྲང་གི་སྲས་བགྲེས་པ་མཉྫུ་བཛྲ་རིན་པོ་ཆེ་ཆིབས་བསྒྱུར་བཀའ་དྲིན་བསྐྱངས་ཏེ།ཉེ་སྔོན་རྒྱ་གར་གྱི་ཨོ་ལུམ་ཕི་ཌི་ཚན་རིག་ཐེབས་རྩ་ཁང་ཞེས་པའི་སྒེར་གྱི་ཚོགས་པ་ཞིག་གི་གོ་སྒྲིག་འོགརྒྱ་གར་རྒྱལ་ཡོངས་ནང་རིམ་པ་འདྲ་མིན་ཅན་གྱི་ཚན་རིག་དང་ཨང་རྩིས་ཀྱི་ཡིག་ཚད་འགྲན་སྡུར་ཞིག་སྤེལ་ཡོད་པ་ལྟར།སུ་ཇ་བོད་ཁྱིམ་གྱི་འཛིན་རིམ་༢པ་ནས་༡༠པ་བར་གྱི་སློབ་མ་ཚོར་རིམ་པ་གཉིས་ཀྱི་ཐོག་ནས་འགྲམ་སྡུར་བྱས་ཡོད་པའི་ཁྲོད།བྱ་དགའ་ཐོབ་པའི་སློབ་མ་༤༠ཙམ་ལ་གཟེངས་རྟགས་གནང་ཡོད་པ་དང་།སྐབས་དེར་སྡེ་དགེ་འཇོ་མདའ་ནས་ཡིན་པའི་བུ་མོ་ཤེས་རབ་མཚོ་མོ་ལགས་ལ་འགྲན་སྡུར་རིམ་པ་དང་པོའི་ནང་ཨང་དང་པོ་ཐོབ་པར་གསེར་གྱི་རྟགས་མ་གནང་ཡོད་འདུག